Retningslinjer for tildeling av kommunalt tilskudd til kulturformål.

Idrettsorganisasjoner.

# Hvem kan få støtte?

 Målsettingen for kommunale midler følger Kommunedelplan for idrett og fysisk aktivitet.

 Samspillet mellom de frivillige og kommunen, er et viktig virkemiddel for å opprettholde et så høyt og allsidig aktivitetstilbud som mulig. Samspillet bygger på samarbeid om mål og virkemidler.

 De kommunale midlene skal fordeles med 50 % til drift av aktiviteter og 50 % til drift av anlegg.

Målsetting for drift av foreningen skal gi rom for alle som vil være med. Organisering av aktivitetstilbudet for barn under 12 år skal være i henhold til Norges Idrettsforbunds bestemmelser om barneidrett.

Idrettsrådet er høringsinstans for tildeling av kulturmidler til idretten.

# Vedlegg til søknad.

Søknaden må fremmes på fastsatt skjema.

Følgende dokumentasjon må følge søknaden før behandling:

Revidert regnskap og budsjett, årsmelding og medlemsliste. Dersom det skal gjennomføres nyanlegg og større prosjekter skal eget kostnadsoverslag og finansieringsplan følge med.

# Andre kriterier og opplysninger

**Søknadsfristen er 1. april hvert år.**

Organisasjonen skal ha eksistert i minimum 6 måneder. Organisasjonen skal ha minst 10 aktivitetsdager i året.

Organisasjonen skal ha innarbeidet i sine vedtekter en paragraf om at alle aktiviteter der barn og ungdom under 18 år deltar skal være rusfrie.

Mottagere av kulturmidler i Østre Toten kommune forplikter seg til å akseptere ledsagerbevis på sine arrangementer.

**Vedtatt i Kulturutvalget 17.februar 2010**